15. Az Európai Felügyeleti Hatóság (Európai Értékpapír-piaci felügyeleti Hatóság) elnökének kinevezése
Bogusław Sonik
(PL) Elnök úr, meg tudná mondani nekünk azoknak a személyeknek a nevét, akikről szavaztunk? Tudom, hogy titkos szavazás volt, de így azt sem tudjuk, kire szavaztunk.
Elnök
Ebben mindenképpen egyetértek Önnel, mint mondtam, ez szerintem is meglehetősen furcsa eljárás. Bowles asszony, segítene a képviselőknek? Sonik úr elég logikusan az e pozíciókra jelentkezett sikeres jelöltek nevét szeretné tudni. Meg tudja mondani a Háznak azoknak a nevét, akiket kineveztek, most vagy esetleg egy pár perc múlva?
Sharon Bowles
szerző. - Elnök úr, szerintem jobb lenne, ha később adnánk körbe ezeket.
(Tiltakozások)
Michel Barnier
Úgy gondolom, ez meglehetősen jogszerű kérés. Azt tudom mondani Önöknek, hogy az elnökök, akiket most megerősítettek - és ezért hálás vagyok Önöknek -, és akik be fognak lépni hivatalukba, a következők: Maijoor úr Hollandiából, aki az Értékpapír-piaci Hatóság elnöke lesz; Bernardino úr Portugáliából, a Biztosítás-felügyeleti Hatóság élére és Enria úr Olaszországból a Bankhatóság élére.
